
Виртуалната реалност е (нещо като) реалност 


hicomm.bg 


В последния Речник на новите думи и значения в българския език (от края на XX 
и първото десетилетие на XXI в.), издаден през 2010 T., неологизмът геймър е де- 
финиран така: Комп.: Играч на компютърни или видеоигри. Англ. Сатег. Тълку- 
ването на значението му в Большой современный толковый словарь русского языка 
(2012) е придружено от стил. маркер разг. и има вида: Геймер, м. разг.: Увлеченный 
специалист в области компьютерных игр?. В руския електронен сайт Википедия 
описанието на геймър е малко по-обширно и включва допълнителни диференциални 


черти в семантиката му: 


1 Pernishka & Вагоеуа & Ко КоузКа 2010: 111. 


2 https://slovar.cc/rus/tolk/19318.html (достъп: 02.06.2019). 

Геймер - человек, играющий в видеоигры, хотя сначала геймерами называли тех, кто иг- 
рает только в ролевые или военные игры. Несмотря на то, что термин включает в себя лю- 
дей, несчитающих себя полноправными игроками, ими часто называют тех, кто проводит 


много времени за играми или интересуется ими.3 


Тези по-кратки или по-описателни тълкувания трудно обаче могат да обхванат 
целия комплекс от оценъчни, динамично променящи се позитивни или негативни 
конотации, с които е натоварена тази лексема в езиковото онлайн пространство на 
българските и руските интернет потребители. 

Различните асоциации и оценъчни нагласи, свързани с нея в двата езика, са 
обект на интерес в настоящото изследване. Преди това обаче е необходимо да бъдат 
направени някои уточнения, свързани със смисъла, в който е използвано тук не- 
еднозначното понятие концепт“. Един от първите автори, разглеждащи релацията 
концепт - слово, Асколдов-Алексеев, дефинира концепта като заместител, като ми- 
слено образувание, което замества в процеса на мислене неопределено множество 
предмети от един и същи род”. Лихачов доразвива тезата му, отбелязвайки, че кон- 
цептът не възниква непосредствено от значението на думата, а е резултат от сблъсъка 
на речниковото значение с личния опит на човека (Likhachov 1997: 151). Той разглежда 
концептите като послания, които могат да се възприемат по различен начин от ад- 
ресатите, в зависимост от индивидуалните им концептосфери, включващи личния 
кръг асоциации, културен и емоционален опит и способност бързо да се извличат 
асоциации от този опит (Likhachov 1997: 151). Повечето от авторите, които се опитват 
да дефинират същността на концепта, отбелязват неговата многопластова структура 
и близостта му с термина понятие“. За разлика от понятието обаче, концептите не 
само се мислят, но и се преживяват. Те са предмет на емоции, симпатии и анти- 
патии, а понякога и на стълкновения (Stepanov 2004: 43). Маслова също отбелязва, 
че концептът има емоционален, оценъчен ореол и е съвкупност от признаците на 
обекта и от тези представи, знания, асоциации, преживявания, които са свързани 


с него (Maslova 2006: 38). В този смисъл е използван терминът и в тази работа. 


з ћрѕ://ти.мікіредіа.ото/мікі/Геймер (достъп: 05.06.2019). 


4 Синтезиран преглед на различни тълкувания на термина концепт прави напр. Тентимишова (Теп- 
timishova 2016: 226-230). 


5 По-нататък в статията си авторът уточнява, че концептът не винаги е заместител на реални пред- 
мети, но и на отделни страни на предмета, на реални действия или мислени функции (АзКо!4оу 
1928: 31). 


6 За разликата между концепт, понятие и значение вж. напр. Коуа!еуа 2017: 27. 

Herra на настоящата статия е въз основа на текстове в българското и руското 
интернет пространство да бъде представен оценъчният ореол на концепта геймър за 


носителите на двата езика. 


Представата за геймъра, която всеки изгражда в рамките на индивидуалната си кон- 
цептосфера, се определя на първо място от личния му опит и преживявания (дали 
някога самият той е играл електронна или видеоигра, дали познава или има приятели 
геймъри, дали има позитивен или негативен опит с представители на тази неедно- 
родна общност, дали използва интернет технологии и т.н.) и след това - от нагласите 
към геймърите в обществото, представени в публичните медии (телевизия, радио, 
интернет, електронни и печатни вестници и списания), в лични сайтове и социални 
мрежи. Наблюденията и анализът по-долу са върху статии в специализирани онлайн 
издания, електронни вестници, коментари във форуми, телевизионни сайтове, пост- 
ове след статии, блогове и т.н. 

Образът на геймъра и в българското, и в руското виртуалното пространство е 
доста противоречиво интерпретиран. Въпреки конкретната дефиниция на основното 
му значение, посочена в речниците, се оказва, че въпросите Кой е геймър? и Какъв 
е геймърът? нямат общоприет отговор. Концептът геймър, разположен в една aô- 
страктна оценъчна скала, може да намери място както в най-високите нива на поло- 
жителна оценка по вертикала, така ив най-ниската зона в минусовата част на същата 
вертикална ос. Въпросите по-долу, поставени в един от многобройните интернет 
форуми, очертават само част от проблемите, свързани с изясняване същността на 


този концепт: 


Добре, кой e геймър? Можели да се даде определение? Например човек на 8 г. с Playstation 2 
геймър ли е? Или друг на 35 години, който играе само симулатори на подводници? Чо- 
век, който е играл преди време, но вече не играе? Момичета, които ходят да скачат на 
Dance Dance Revolution? Запалени фенове на джагите? Хора, които играят уеб базирани 
/ флаш игрички онлайн? Притежатели на iphone или друг умен телефон? Деца с войничета 
или настолни игри? Всички, които играят, ли са геймъри? Или тези, които играят игри? 
Тези, които играят компютърни и видео игри? Шантава работа... Ако човеке играл тетрис 
/ яйцата, а сега не играе, бивш геймър лие? А, ако сега е на бо години и си купи WoW, става 
ли геймър? Ами, ако си купи само Wii Fit? Геймър ли е човек, който не си е закупил нито 
една игра и не е играл в нито един официален сървър, но е играл стотици изтеглени игри 
от тракерите? [...] Всеки, който се смята за геймър, е геймър, или е геймър всеки, който 


другите наричат геймър?? 


7 http://forum.pulsar.bg/entry.php?b=92 (публ. 10.12.2010). 

Подобен въпрос е зададен и в руския сайт Уикенд: Спросите себя, знаете ли 
вы, кто такие геймеры? Вроде бы ничего сложного, открываем словарь и ищем слово 
gamer — игрок, то есть тот, кто играет. Но это лишь вершина айсберга, отбелязва 
авторката и няма как да не се съгласим. 

В изследването си върху геймърските общности Л. Кирова определя геймърите 


по следния начин: 


• “ Геймъри (гейм маниаци) – деца и младежи, чието любимо занимание са компютърните 
игри. Диференциални признаци на геймъра са: 

e „редовно играе компютърни игри, познава жанровете и техниките на игра, интересува 
се от новостите в тази област; 

. “ посещава клубовете за игри в мрежа и общува изключително с геймъри; 

• “владее терминологията и професионалния жаргон, свързани с игрите и компютрите, 
ползва английски език; 

•  KaTO виртуално лице се представя с никнейм (ник), който е индивидуален псевдоним, 
изписван на латиница; 

.  незадължителни, но обикновено налични признаци са притежанието на персонален 


компютър (РС) и следенето на геймърската преса. (Kirova 2001) 


В тази немаркирана с оценъчни конотации детайлна дефиниция ясно се откро- 
ява признакът възраст. Геймърите са определени като деца и младежи, като целта на 
авторката е да изследва професиолекта на тази речева общност. Подобна представа 
за геймъра можем да открием и в неспециализирани публикации, в които обаче тя 


често е допълнена с експресивни оценъчни характеристики, напр.: 


Преди десетина години съществуваше ясно определение за геймър - тийнейджър, пре- 
карващ по-голямата част от деня си затворен между четири стени с поглед, впит в екрана 
и бързо щракащи пръсти. Поп културата успя да доукраси този образ, добавяйки акне, 
няколко килограма в повече и огромни очила, като така успя да превърне геймърите в най- 


задръстено съсловие от младежи, което ходи по земята.? 


И ако това е част от представата, доминирала при навлизането и популяри- 
зирането на компютърните игри в България, ситуацията днес изглежда различно, 
най-малкото защото някогашните геймъри тийнейджъри са пораснали. На въпрос 


в анкета във форума на Пагфиагебд.сот: На колко сте години (само за играещи)?, 


8 https://www.weekend.today/kolonki/ne-kazhdyi-geimer--zadrot_-tipy-igrokov.htm (публ. 24.01.2018). 


9 https://offnews.bg/gejming/igraeshtiat-chovek-fakti-za-srednostatisticheskia-gejmar-557452.htm1 
(публ. 11.09.2015). 

резултатите от гласовете на 468 участници показват, че основната част от съвремен- 
ните геймъри са значително над тинейджърска възраст. В диапазона под 15 години 
и 15-20 попадат едва 2,78% от гласувалите. 

Тази анкета потвърждава данните от изследване на РС Мад, представено като 


Три лъжи за геймърите, на които хората все още вярват". Авторите отбелязват: 


Не всички геймъри са неизкъпани и недоспали тийнейджъри, които живеят в непоч- 
истени и тъмни жилища, и не всички геймъри са социално изолирани юноши с очила 
и мазна коса. В действителност, ако всички ние се отърсим от представите, които дълго 
време ни се натрапваха за почитателите на игрите, ще видим, че те са просто нормални 
хора, които искат да се забавляват. |...] Така че нее страшно да носиш прозвището геймър, 


защото в много случаи то е привилегия. 


Този текст ясно очертава двете крайни тези, между които се разполагат оце- 
нъчните конотации в семантиката на този концепт: да си геймър е страшно vs да си 
геймър е привилегия. 

Подобно изследване, представено в руски сайтове, потвърждава наблюденията 
по-горе. Според Mail.ru, месечната аудитория на играещите е не по-малко от 43 MH- 
лиона, от които само 15% са ученици, 4290 имат завършено висше образование, 52% 
са мъжете, 4890 са жени, всеки десети е мениджър, а всеки единадесети - пенсионер". 

В руското онлайн пространство също могат да се открият множество опити да 
се дефинира понятието геймър, като акцентът там е поставен не толкова върху въз- 
растовите характеристикие, колкото върху причините, свързани със създалата се за- 


висимост и увлечение по игрите. Срв. напр: 


Если ребенок все больше времени проводит в играх, значит причина тому в скудности 
его собственной жизни, в отсутствии интересных событий и ярких впечатлений. Также 
в виртуальный мир любимой игры погружаются те, кто желает убежать от проблем реаль- 
ной жизни. Статистика говорит, что геймеры часто имеют трудности в семье, на работе, 
в учебных занятиях. И для них компьютерная игра становится миром, где можно почув- 
ствовать себя нужным, важным и успешным человеком. В таких случаях, вероятно, стоит 


обращаться за психологической помощью." 


10 ВЕрз://мимим. Др а! Бв/помшт/три-лъжи-за-геймърите-на-които-хората-все-още-вярват- 
news46056.html (публ. 11.01.2015). 


п https://umniku.ru/novosti/obichniy-russkiy-geymer-kto-eto/ (публ. 07.04.2016). 


1> И хотя большую часть геймеров составляют школьники и студенты, но и среди взрослых много 
желающих поиграть, в том числе, среди бабушек и дедушек. (https://www.inetgramotnost.ru/ 
polezno-znat/kto-takie-gejmery.html; достъп: 02.06.2019). 


13 Пак там (достъп: 02.06.2019). 


77 


MARINELA MLADENOVA: ZESZYTY СУВУГО-МЕТООТАМ$КТЕ : 8/2019 


Във виртуалното пространство се срещат и по-крайни определения на увлече- 


нието по игрите, маркирани с ясно изразени негативни конотации: 


Геймер (он же игроман) это заядлый игрок в компьютерные игры. [...] Геймер это нехобби, 
не профессия и не почётное звание, а скорее психическая патология. Геймеры проводят 
сутки напролёт у мониторов, что иногда приводит к весьма плачевным последствиям для 


душевного состояния игроманов.“ 


Противоречивият образ на геймъра се допълва от публикации, представящи 
изследвания на психолози. В тях се твърди, че геймърите притежават нормални ин- 
телектуални способности, но психиката им малко се отличава от състоянието на 
нервната система на болните от шизофрения. Те забравят получената по-рано 
информация и не могат да правят изводи от грешките си“. Публикацията е в меди- 
цински сайт и елюбопитно, че след като правят кратки психологически характерис- 
тики на различните типове геймъри (определяни като казуальщики, хардкорщики 
и киберспортсмены), авторите заключават: Как видите, перечислять всех геймеров 
в отряд бездельников, проводящих много времени за монитором будет неправильно. 
Многие геймеры – это люди, имеющие высшее образование и добившиеся успехов 
в жизни благодаря играм. Они имеют хороший доход и умеют не только работать, 
но и полноценно отдыхать. 

Темата за възможни психологически проблеми при геймърите се среща и в бъл- 
гарски сайтове. Психолози установиха аномални структури в мозъка на фанатич- 
ните геймъри е заглавието на статия от 2015 г., позоваваща се на изследвания на уче- 
ните. Без конкретни препратки към съответното научно изследване, в статията се 
акцентира върху причините за голяма част от нарушенията в поведението, които 
са характерни за пристрастените геймъри, като се внушава тезата, че прекалената 


отдаденост на онлайн игрите крие значителни опасности: 


Понякога те се превръщат в „герои” на новините, след като попаднат в болнично заведение 
или по-лошо - озоват се в моргата заради крайно изтощение на организма. Има случаи, 
в които такива хора забравят за домашните си животни и дори за съществуването на децата 
и роднините си и пристрастяването им към игрите става причина за трагични случаи 


с онези, за които са забравили. 


14 https://chto-eto-takoe.ru/gamer (достъп: 02.06.2019). 
15 https://medicalplanet.su/telemedicina/geimeru.html (достъп: 02.06.2019). 


16 http://historynakratko.blogspot.com/2015/12/blog-post_155.html (достъп: 02.06.2019). 

Интерес представляват заглавията, появили се в българското онлайн прос- 
транство след официалното съобщение, че Световната здравна организация (СЗО) 
добавя прекаляването с гейминга в списъка с проблеми за менталното здраве, напр.: 
Официално: Да си твърде запален геймър е вече е болест”; Пристрастяването към 
компютърни игри е болест; Пристрастяването към игрите става официално 
заболяване»; СЗО: Видеоигрите пристрастяват като кокаина или хазарта?°; СЗО 
обявява заниманията с видеоигри за ново психично разстройство”; СЗО: Геймин- 
гът е болестно състояние2; Електронните игри са опасни за психичното здраве?; 
Класифицираха геймърство като психично разстройство“ и т.н. 

Списъкът може да бъде продължен, но и тези заглавия са достатъчни, за да 
бъде направено внушението: да се занимаваш с гейминг е опасно, а в семантичното 
пространство на концепта геймър да бъде разчетена конотацията човек с проблеми 
в психичното здраве. 

Посочените трудности, свързани с очертаването на общоприет образ на съвре- 
менния геймър и на еднозначно отношение към него, имат своето обяснение и във фа- 
кта, че самата геймърска общност не е единна, в нея се разграничават множество ми- 
ниобщества и групи с неясни контури и променлив във времето състав (в зависимост 
от това дали се състоят от начинаещи или опитни играчи, кои игри обичат да играят, 
колко време прекарват в игра, дали играят любителски или са професионални играчи 
ит.н.). В статия със заглавие Диагноза геймър, в която геймърите са определени като 
хора, които имат достатъчно свободно време и са намерили почтен и пълноценен 
начин да го губят, е направен опит с чувство за хумор геймърите да бъдат класифи- 


цирани в зависимост от основните им характеристики. Авторът ги разделя на: 


17 http://www.bulgaria.utre.bg/2018/06/19/499900-0fitsialno_da_si_tvurde_zapalen_geymur_e_veche_e 
bolest (публ. 19.06.2015). 


18 Һірѕ://поуа.Бе/пемѕ/уіем/2018/06/19/219248/пристрастяването-към-компютърни-игри-е-болест/ 
(публ. 19.06.2018). 


19 https://www.vesti.bg/tehnologii/pristrastiavaneto-kym-igrite-stava-oficialno-zaboliavane-6083565 
(публ. 19.06.2018). 


20 https://www.actualno.com/health/szo-videoigrite-pristrastjavat-kato-kokaina-ili-hazarta- 
пем/з_680336.Вит] (публ. 19.06.2018). 


21 https://news.bg/world/szo-obyavyava-zanimaniyata-s-videoigri-za-novo-psihichno-razstroystvo.html 
(публ. 19.06.2018). 


22 https://24novini.bg/life/health/item/5963-szo-geymingat-e-bolestno-sastoyanie (публ. 19.06.2018). 
23 https://lifestyle.bg/health/elektronnite-igri-sa-opasni-za-psihichnoto-zdrave.html (публ. 27.12.2017). 
24 https://www.obekti.bg/nauka/klasificiraha-geymrstvo-kato-psihichno-razstroystvo (публ. 19.06.2018). 


25 https://www.capital.bg/vestnikut/kapital_net/2000/10/30/20516_diagnoza_geimur (публ. 30.10.2000). 

e Gamer Rookie (новобранци): от 10 до 21 год. - особена порода квартални безделници, 
били те малки (на години) или в по-напреднала възраст [...], които най-вероятно ще 
си останат с убеждението, че компютърът е създаден единствено за игрички... 

e Gamer Lord (напреднали): от 18-30 години, които се различават от новобранците по 
това, че се занимават и с други неща освен с игри, но компютърът е успял да навлезе 
в живота на лордовете изключително дълбоко. 

e Gamer Master (възраст над 21 години): [...] Под наглед небрежния външен вид се крие 
същество, което е способно да проявява агресия, неприсъща за хората. В състояние на 
афект е способно да разкъса на парчета тежкоатлет. Неговият ежедневен живот е просто 


прикритие за героичните подвизи, които извършва нощем (точно като Batman). |...) 


В края следва обобщение: Общото между почти всички геймъри е, че повечето 
от тях предпочитат имагинерния свят пред реалността. Техните очи са обречени 
на минимум два диоптъра късогледство. Замаяното им съзнание е чуждо за хората 
по улиците и нерядко можете да видите как някой от тях замислен се блъска в ме- 
тален стълб. 

Доброто чувство за хумор не успява да прикрие ироничната, по-скоро нега- 
тивна оценка за геймъра в различните му варианти, битуваща в съзнанието на голяма 
част от неизкушените с този род занимания. В руското онлайн пространство също 
могат да се открият подобни опити за категоризация на играещите. В статия със 
заглавие Кто такой геймер авторът разделя играчите на 7 типа, в зависимост от ув- 
лечеността им по игрите, и в края отбелязва: Как вы поняли, разнообразие геймеров 
очень велико и не исчерпывается указанными типами выше. Часто бывает так, что 
геймеры делятся ещё на дополнительные типы. Это может зависеть от манеры 
игры и их поведению». 

Подобни класификации и диференциации на различните типове играчи се сре- 
щат и в англоезичното виртуално пространство”, като често именно от там са заим- 
ствани въпросните категоризации. По-голям интерес, с оглед очертаването на нацио- 
налната специфика и оценка в семантичното пространство на разглеждания концепт, 
представляват образите на руския и на българския геймър, представени в опозици- 
ята руски / български геймър уз другите геймъри. Резултатите от търсенето по клю- 


чови думи русский геймер в една от световните интернет търсачки очертаха следната 


26 http://pro-gamer.org/blog/articles/13.html (публ. 08.08.2012). 


27 Вж. напр. https://codeswholesale.com/blog/5-types-of-gamers-you-may-encounter-and-what-they- 
are-looking-for/ (публ. 17.03.2017), https://www.gamespew.com/2017/04/10-types-of-gamer/ (публ. 
21.04.2017). 

представа за руския играч Ha електронни и видеоигри, през заглавия в руското вир- 
туално пространство: 

1. Руският геймър е най-силен в света (Русские геймеры - сильнейшие в мире) 

— в статията се представят успехите на руските участници в шампионат 
по компютърни игрии в Южна Корея). 

2. Руските геймъри са истински хардкор геймъри? (Русские геймеры - насто- 

ящие хардкорщикиз°). 

3. Руските геймъри - главна цел на хакерите (Русские геймеры - главная цель 

хакеров). 

4. Руският геймър е заплаха номер 1 за световната общност на играчите 

(Русские геймеры - страх всемирного игрового сообщества номер 1”). 

5. 3 причини защо руските геймъри страдат повече от останалите (3 причины 

почему русские геймеры страдают больше остальных). 

6. Всички ненавиждат руските геймъри (Все ненавидят русских геймеровз). 

7. Чужденците са в ужас от руските геймъри CS:GO и РОВС, ревящи по микро- 

фоните (Иностранцы в ужасе от русских геймеров CS:GO и РОВС, орущих 
в микрофоны). 

Много голям интерес, с оглед очертаване на националната специфика на руския 
геймър и свързаните с това конотации, представляват две статии със заглавия: Чем 
отличается русский геймер от буржуйского?3 и Отличия русского геймера от аме- 
риканского?”. Без да се спирам подробно на наистина любопитното им съдържание, 
маркирам само някои от основните особености, които според авторите различават 


исконно русский геймер от останалите играчи: 


28 http://www.cnews.ru/news/top/russkie_gejmery_silnejshie_v_mire (публ. 10.11.2002). 


29 Този тип играчи, които виждат истинско предизвикателство в компютърните игри и превръщат 
постиженията си в професия (виж: https://www.wikizero.com/bg/TeñMtp; достъп: 02.06.2019). 


зо https://info.sibnet.ru/article/330097/ (публ. 11.06.2012). 

31 http://globalscience.ru/article/read/23911/ (публ. 08.06.2014). 

32 https://pikabu.ru/story/russkie_geymeryistrakh_vsemirnogo_igrovogo_soobshchestva_ 
потеп. 2522858 (публ. 29.07.2014). 


33 https://www.playground.ru/blogs/other/3_prichiny_pochemu_russkie_gejmery_stradayut_bolshe_ 
ostalnyh-301073/ (публ. 01.06.2018). 


за https://life.ru/t/arp»ı/vsie_nienavidiat_russkikh_ghieimierov (публ. 04.05.2016). 
35 http://gamebomb.ru/gbnews/26649 (публ. 21.11.2018). 


36 https://game2zday.ru/articles/28204/v-chem-otlichiya-geimerov-iz-rossii-i-zarubejnyh 
(публ. 21.08.2018). 


37 https://www.playground.ru/blogs/other/otlichiya_russkogo_gejmera_ot_amerikanskogo-324264/ 
(публ. 10.11.2018). 

1. Постоянно на всех ругается. 

2. Нежелание общаться. 

3. Пиратство в крови. 

Ключовото съчетание български геймър, по което бяха търсени резултати в съ- 
щата интернет търсачка, очерта следния образ на българския геймър, представен през 
заглавията в онлайн публикации: 

1. Български геймър стана милионерз. 

2. Българските геймъри искат повече мощност и енергийна ефективност за 

своите устройства”. 

3. Български геймър взе първо място и над 10 млн. долара с отбора си. 

4. Български геймъри сред топ 40 в света“. 

5. Фурор в Китай: Български геймъри шампиони на Counter-Strike®. 

6. Половин милион долара зо български геймъри. 

7. Графика на деня: Българският геймър - добре образован млад мъж“. 

И без задълбочени анализи ясно се вижда основното различие при констру- 
иране на семантичното пространство около концептите руски геймър и български гей- 
мър в руското и българското онлайн пространство. При първия по-често се наблюдава 
висока степен на интензитет на приписваните характеристики, независимо дали те 
са с позитивен или негативен знак, както и силна експресия. Така руският геймър е 
най-силен на света, истински хард геймър, най-голяма заплаха за останалите, най- 
страдащ, най-ненавиждан, основна цел на чуждите хакери и под. 

В сематичното поле около концепта български геймър в онлайн публикациите 
липсва подобен интензитет и генерализиране на приписваните признаци. Добрата 
подготовка и успешното представяне на български геймъри в различни световни със- 
тезания в по-голяма степен се обвързва с финансовите придобивки, свързани с тях, 
и по-често акцентът пада върху това: Български геймър взе първо място и над 10 млн. 


долара с отбора си; Български геймър стана милионер и под. 


38 https://fakti.bg/world/254321-balgarski-geimar-stana-milioner-video (публ. 14.08.2017). 
39 ВЕрз:/ /рхеппе а 6 /българските-геймъри-искат-повече-мощ/ (публ. 11.06.2015). 


до http://kanal3.bg/news/world/58980-BALGARSKI-GEYMAR-VZE-PARVO--MYaSTO-I-NAD-10-MLN.- 
ПОГАКА-8-обЬога-51-002528 МУ ЕО902529 (публ. 14.08.2017). 


41 https://littlebg.com/bulgarski-geimuri-v-top-40/ (публ. 24.04.2017). 


42 https://www.dnes.bg/index/2019/03/18/furor-v-kitai-bylgarski-geimyri-shampioni-na-counter- 
strike.404980 (публ. 18.03.2019). 


43 https://www.bgdnes.bg/Article/7355041# (публ. 20.03.2019). 


44 https://www.investor.bg/novini/261/a/grafika-na-denia-bylgarskiiat-geimyr-dobre-obrazovan-mlad- 
туј--196379/ (публ. 09.06.2015). 

Така очертаният образ е KATO цяло позитивен, по-скоро неутрално представен 
и не може да се говори за специфични национални конотации: българският геймъре 
успешен, добре образован, печели добре, има високи изисквания към геймингустрой- 
ствата - характеристики, които са до голяма степен наднационални и могат да бъдат 
приписани на геймъри от коя да е страна. 

Последното от посочените по-горе заглавия (Българският геймър - добре обра- 
зован млад мъж) разкрива една тенденция, която отчетливо се засилва през послед- 
ните години с интензивното развитие на технологиите и на гейминг индустрията. 
Все по-често се появяват публикации, активно реабилитиращи образа на геймъра 
в общественото съзнание. В тях семантичното пространство около този концепт е до- 
минирано от позитивни качества и умения», придобити в резултат от заниманията му 
с игри, като по този начин се изгражда съвсем различна представа от тази за пъпчивия 
асоциален тинейджър с проблеми в душевното развитие и социалната адаптация. 

И ако по-горе бяха разкрити основно оценъчни конотации, заемащи ниските 
зони на аксиологичната скала, в онлайн пространството съществува и паралелна оце- 
нъчна скала, в която тези конотации са разположени във високите нива на положи- 


телната вертикална ос. Например: 


Ще разгледаме четири положителни качества, които онлайн игрите развиват у т.нар. гей- 

мъри (в това число децата): 

• “ Постоянен оптимизъм - [...| Едни от задължителните качества на всеки геймър са 
изключителната самомотивация и вярата в епичната победа. И най-важното - не се 
отказват, а опитват отново и отново. 

e “Социални контакти - доказано е, че харесваме даден човек повече, след като сме HT- 
рали на някаква игра с него, дори и да сме претърпяли тежка загуба. Защо? Защото, за 
да играеш с някого, трябва да му имаш доверие - най-малкото, доверие, че ще спазвате 
правилата. По този начин се изграждат здрави връзки и сътрудничество. 

e Блажена продуктивност - продуктивността идва от там, че геймърите не се отказват. 
Те знаят, че рано или късно опитите им ще се увенчаят с успех. Друга опция няма. 

. Епично значение - [...] Геймърите винаги се стремят към епичното, легендарното 
и най-доброто. 

След всичко изброено можем да формулираме една адекватна дефиниция, а именно: 

геймърите са мотивирани и вярващи индивиди; хора, които вярват, че могат да променят 


света.46 


45 http://www.bprogaming.org/true-gamer/ (достъп: 02.06.2019). 


46 http://newtrend.bg/digitalkidz/geymingt-promenya-sveta (публ. 15.09.2014). 

Геймърът - героят Ha новото поколение 

Все по-често този образ може да бъде разчетен в публикации, свързани пряко с мно- 
гомилиардната индустрия, създала и поддържаща новата гейминг култура. В статия 
със заглавие: Играещият човек: факти за средностатистическия геймър, авторката 


отбелязва: 


... геймингът заема голяма част от живота на хората. Но не като нещо странно и нуждаещо се 
от изкореняване, а като нешо нормално. 98% от семействата с деца притежават видео игри, 
а 90% от родителите признават, че не само обръщат внимание на заглавията, които децата 
им играят, но и редовно се включват заедно с тях... Освен игрите, геймърите прегръщат 
и цялата гейминг култура - купуват стоки на любимата си марка, слушат саундтраците, гле- 
дат директни стриймове или канали в YouTube, посветени на различни игри, и посещават 
тематични събития. Към 2015 г. 6890 от населението на планетата играе игри, като най-често 
това се случва в компанията на поне още един човек. Вероятно този процент ще продължи 


да се увеличава, както ще се увеличава и разнообразието от игри и гейминг платформи. 


Целева група на част от публикациите са родителите, а идеята е да бъде реаби- 
литиран образът на геймъра, за да подкрепят (и финансират) интереса на децата си 
към гейминга. В статии със заглавия от типа: 7 причини детето ви да бъде геймьр*, 
Как игрите развиват логиката на децата?®, Игрите развиват въображението и кре- 
ативността», Защо не е лошо да бъдеш геймър? и под. маркетинговите стратегии 
разбиват мита за геймъра като за асоциален, психологически обременен самотник 


и конструират съвсем различен образ: 


От Intel разкриват още, че българските геймъри са млади, общителни и позитивни. Голяма 
част от тях срещат нови приятели, докато играят, а други имат желанието да превърнат 
гейминга в своя професия. [...] Данните сочат, че геймърите са добре образовани и най- 
често работят в сферата на телекомуникациите, хотелиерството, търговията и строител- 


СТВОТО. >? 


47 https://m.offnews.bg/news/Gejming_18763/Igraeshtiiat-chovek-fakti-za-srednostatisticheskiia- 
gejmar_557452.html?allr=&order=ASC (публ. 11.09.2015). 


48 http://newtrend.bg/digitalkidz/7-prichini-deteto-vi-da-bde-geymr (публ. 27.10.2014). 
49 http://newtrend.bg/digitalkidz/kak-igrite-razvivat-logikata-na-detsata (публ. 22.09.2014). 


50 http://newtrend.bg/interviw/mariana-gosteva-ubisoft-sofia-igrite-razvivat-vobrazhenieto- 
kreativnostta (публ. 20.10.2014). 


51 https://www.teenproblem.net/a/6-lubopitno/43928-zashto-ne-e-losho-da-badesh-geimar-/(ny6n. 
14.06.2014). 


52 https://www.investor.bg/novini/261/a/grafika-na-denia-bylgarskiiat-geimyr-dobre-obrazovan-mlad- 
туј--196379/ (публ. 09.06.2015). 

В сайта Teenproblem, насочен основно към младежката аудитория, B статия 
с въпросителното заглавие: Защо не е лошо да бъдеш геймър? се представя проуч- 
ване, според което за геймърите са валидни следните констатации: 

1. Геймърите имат по-добър социален живот от останалите; 

2. Геймърите са по-щастливи и оптимистични; 

з. Геймърите са по-образовани и успели професионално. 

Подобен образ, напълно реабилитиращ геймърите, може да бъде срещнат 
и в немалко руски онлайн публикации. В статии със заглавия от типа От геймера 
к гению. Как видеоигры влияют на мозг человека, Геймеры более образованны и об- 
щительны, чем те, кто над ними смеется и под. авторите представят резултати 
от различни научни или социологически изследвания, които оборват популярните 
негативни стереотипи и налагат напълно различна представа за геймъра като обра- 
зован, щастлив, професионално успешен и социално активен човек, с висок стандарт 
на живот. За изграждането на този нов имидж безспорно основна роля играе бързо 
развиващата се гейминг индустрия, често финансираща подобни изследвания, пуб- 
ликации или високопрестижни международни състезания по компютърни игри, 
в които най-добрите печелят милиони. 

През последните десетилетия глобалните промени в световен мащаб и раз- 
витието на високите технологии предизвикаха невиждана по рода си динамика 
в лексикалните системи на съвременните езици. Сред множеството нови думи, на- 
влезли в употреба почти едновременно в много речници, геймър заема по-специално 
място. Трудно може да се открие друг интернационализъм, чийто оценъчен ореол 
е толкова динамичен, променлив и включващ напълно отричащи се конотации. 
Ако приемем лингвистичния подход» при интерпретация на термина концепт”, 
при който той е схващан като целия възможен потенциал от значения и всички 
конотативни елементи, свързани с него, тук беше представена една малка част от 
свързаните с концепта геймър семантични елементи. Но и тя е достатъчна, за да 


илюстрира широкия спектър от оценъчни компоненти, динамично придвижващи се 


53 https://www.teenproblem.net/a/6-lubopitno/43928-zashto-ne-e-losho-da-badesh-geimar-/(ny6n. 
14.06.2014). 


54 https://techno.nv.ua/games/ihry-nauka-2448402.html (публ. 29.01.2018). 
55 https://habr.com/ru/post/225477/ (публ. 06.06.2014). 
56 За различните подходи в разбирането на термина концепт, вж. напр. (Шеуа 2016: 123). 


57 Представен в трудовете на Асколдов и Лихачов. 

от отрицателната към положителната ос Ha една абстрактна аксиологична скала при 
разглежданите езици. Геймър все още не е част от националните концептосфери, 
но интензивното развитие на дигиталната култура и на гейминг индустрията му 


отрежда сигурно място там в бъдеще. 

